Ööbime kesklinnas ja sellises majas, et kui sellele taksoga esmakordselt lähenesime, siis ma arvasin, et David teeb nalja, kui näitas viimase peal renoveeritud majale, mille katuse nurgas kiiskas türkiissinine-kuldne kuppel, et seal me hakkame nüüd elama. Asukoht on superluks, vaade kindluse varemetele ja Emake Gruusiale väärt miljonit dollarit (kuigi Davidi arvates vaid tuhandet) ning korter ise täiesti normaalne (umbes nagu keskmine Tallinna kesklinna pesake).  Külmkapp oli toitu täis ning helistamisluba omanikule probleemide ilmnemisel 24h ööpäevas.